

**ประกาศเทศบาลตำบลริมเหนือ**

**เรื่อง รับสมัครบุคคลภายนอกเพื่อจ้างสำรวจและบันทึกข้อมูลภาคสนาม**

**เพื่อปรับปรุงจัดทำแผนที่ภาษีและทะเบียนทรัพย์สิน** ……….............................................................................

ด้วยเทศบาลตำบลริมเหนือ มีความประสงค์จะดำเนินการคัดเลือกบุคคลภายนอก เพื่อจ้างสำรวจและบันทึกข้อมูลภาคสนาม เพื่อปรับปรุงแผนที่ภาษีและทะเบียนทรัพย์สิน ในเขตพื้นที่ของเทศบาลตำบลริมเหนือ จำนวน 10 คน โดยมีรายละเอียดดังต่อไปนี้

1.ตำแหน่งที่รับสมัคร

* เจ้าหน้าที่สำรวจและบันทึกข้อมูลภาคสนาม จำนวน 10 อัตรา

2.ผู้สมัครต้องมีคุณสมบัติทั่วไป ดังนี้

 1. มีสัญชาติไทย อายุตั้งแต่ 18 ปี บริบูรณ์ขึ้นไป 2. มีวุฒิการศึกษาไม่ต่ำกว่าประกาศนียบัตรวิชาชีพ หรือมัธยมศึกษาปีที่ 6

3. ไม่เป็นผู้ที่มีกายทุพพลภาพจนไม่สามารถปฏิบัติหน้าที่ได้ ไม่เป็นผู้ไร้ความสามารถหรือจิตฟั่นเฟือนไม่สมประกอบ

4.ไม่เป็นผู้ติดยาเสพติดหรือของมึนเมาทุกชนิด

5.มียานพาหนะประเภทรถจักรยานยนต์เป็นของตนเอง และมีใบอนุญาตขับขี่รถจักรยานยนต์ พร้อมหมวกนิรภัย

6. มีโทรศัพท์มือถือระบบ Android ที่สามารถบันทึกภาพถ่ายได้ พร้อมสายชาร์จหัว USB เพื่อใช้โอนถ่ายข้อมูลรูปภาพลงในเครื่องคอมพิวเตอร์

3. ระยะเวลาการจ้าง และค่าจ้าง

 ระยะเวลาการจ้าง เดือน กันยายน 2562

 อัตราการจ้าง วันละ 300.-บาท (สามร้อยบาทถ้วน) ต่อคน

4.การรับสมัคร

4.1 วัน เวลา และสถานที่รับสมัคร

ผู้ประสงค์จะสมัครสามารถขอรับใบสมัครและยื่นใบสมัครด้วยตนเองได้ระหว่างวันที่ 19 – 23 สิงหาคม พ.ศ.2562 ในวันเวลาราชการตั้งแต่เวลา 08.00 – 16.30 น. ณ เทศบาลตำบลริมเหนือ

* 1. หลักฐานที่ต้องนำมายื่นพร้อมกับใบสมัครคัดเลือก
1. รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว จำนวน 2 รูป
2. สำเนาทะเบียนบ้าน จำนวน 1 ฉบับ

(3) สำเนาบัตรประจำตัวประชาชนหรือบัตรประจำตัวนักศึกษา จำนวน 1 ฉบับ

-2-

(4) สำเนาวุฒิการศึกษา จำนวน 1 ฉบับ

(5) สำเนาหลักฐานอื่นๆ เช่น ทะเบียนสมรส ใบเปลี่ยนชื่อ – นามสกุล

ทั้งนี้ในสำเนาหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

* 1. วิธีการสมัคร/พิจารณา

ผู้สมัครกรอกใบสมัครด้วยลายมือ แล้วยื่นพร้อมหลักฐานการสมัครตามที่กำหนดไว้ด้วยตนเอง และลงทะเบียนการสมัคร ซึ่งเจ้าหน้าที่จะพิจารณาคุณสมบัติของผู้สมัครตามลำดับ

5.การจัดทำสัญญาจ้าง

 1.ผู้สมัครจะต้องทำสัญญาจ้างตามที่เทศบาลตำบลริมเหนือกำหนด

 2.ผู้สมัครในวันสัญญาจ้างจะต้องไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ พนักงานหรือลูกจ้างของราชการส่วนท้องถิ่น

จึงประกาศมาให้ทราบโดยทั่วกัน

ประกาศ ณ วันที่ 15 เดือน สิงหาคม พ.ศ. 2562



(นางเยาวพา กันทาลักษณ์)

 นายกเทศมนตรีตำบลริมเหนือ

ลักษณะงานที่ปฏิบัติตามโครงการสำรวจข้อมูลภาคสนาม

เพื่อปรับปรุงจัดทำแผนที่ภาษีและทะเบียนทรัพย์สิน

**.....................................................................................**

ตำแหน่ง เจ้าหน้าที่สำรวจและบันทึกข้อมูลภาคสนาม มีหน้าที่ดังนี้

 จำนวนแปลงที่ดินภายในเขตเทศบาลตำบลริมเหนือ ระยะเวลาดำเนินงานในเดือน กันยายน 2562 ทำการสำรวจข้อมูลและบันทึกข้อมูลภาคสนาม จำนวน 10 คน โดยมีขอบเขตการดำเนินงานดังนี้

* 1. ปฏิบัติงานเกี่ยวกับการสำรวจและบันทึกข้อมูลภาคสนามในส่วนที่เกี่ยวกับประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็นแก่การประเมินภาษี เช่น ข้อมูลทะเบียนบ้าน ฯลฯ
	2. สัมภาษณ์เจ้าของทรัพย์สินหรือผู้ครอบครองทรัพย์สิน หากจำเป็นอาจขอตรวจสอบเอกสารต่างๆที่เกี่ยวข้องเท่าที่จำเป็นได้
	3. ทำการรังวัดที่ดินและสิ่งปลูกสร้าง และถ่ายรูปแปลงที่ดินและหรือสิ่งปลูกสร้าง
	4. ทำการสำรวจและวัดขนาดป้าย พร้อมถ่ายรูปและบันทึกลงข้อมูลลงแบบสำรวจข้อมูลเกี่ยวกับป้าย
	5. บันทึกข้อมูลตามแบบสำรวจข้อมูลภาคสนามให้ครบถ้วนและถูกต้อง
	6. ดำเนินการสำรวจและบันทึกรายการที่ดินและสิ่งปลูกสร้าง และนำภาพถ่ายของที่ดินและสิ่งก่อสร้างที่ได้จากการสำรวจภาคสนามมาติดที่แบบสำรวจข้อมูลเกี่ยวกับที่ดิน
	7. ผู้รับจ้างมียานพาหนะประเภทรถจักรยายยนต์เป็นของตนเอง และมีใบอนุญาตขับขี่รถจักรยานยนต์ พร้อมหมวกนิรภัย
	8. ผู้รับจ้างมีโทรศัพท์มือถือระบบ Android ที่สามารถบันทึกภาพถ่ายได้พร้อมสายชาร์จหัว USB เพื่อใช้โอนถ่ายข้อมูลรูปภาพลงในเครื่องคอมพิวเตอร์

การปฏิบัติงานอยู่ภายใต้การกำกับดูแลควบคุมให้เป็นไปตามข้อระเบียบกฎหมายที่เกี่ยวข้องของเจ้าหน้าที่เทศบาลตำบลริมเหนือ

 **4.รายละเอียดการปฏิบัติงาน**

 4.1 แต่งกายด้วยชุดสุภาพเรียบร้อย และแขวนบัตรเจ้าหน้าที่สำรวจข้อมูลแผนที่ภาษีและทะเบียนทรัพย์สิน

 4.2 ห้ามดื่มของมึนเมาในขณะปฏิบัติงาน

4.3 หากมีข้อสงสัยที่เป็นอุปสรรคในระหว่างการดำเนินงาน ผู้รับจ้างมีหน้าที่แจ้งผู้ว่าจ้าง หรือเจ้าหน้าที่เทศบาลที่ควบคุมดูแลการปฏิบัติงานให้ทราบทันที

 **5.การเบิกจ่ายเงิน**

 ผู้ว่าจ้างจะจ่ายเงินค่าจ้างให้แก่ผู้รับจ้างเป็นวัน ๆ ละ 300.-บาท/คน เมื่อผู้รับจ้างได้ปฏิบัติงานสำรวจและบันทึกรายการที่ดินและสิ่งปลูกสร้าง พร้อมนำภาพถ่ายของที่ดินและสิ่งก่อสร้างที่ได้จากการสำรวจภาคสนามมาติดที่แบบสำรวจข้อมูลเกี่ยวกับที่ดิน เรียบร้อยแล้ว และคณะกรรมการตรวจการจ้างได้ทำการตรวจรับงานไว้เรียบร้อยแล้ว ให้งานแล้วเสร็จภายในวันที่ 30 กันยายน 2562